诗词查询
公馆当清夜,移樽近北墉。
秋声连蟋蟀,月色淡芙蓉。
榛草荒凉村落空,驱驰卒岁亦何功。蒹葭曙色苍苍远,
蟋蟀秋声处处同。乡路遥知淮浦外,故人多在楚云东。
日夕烟霜那可道,寿阳西去水无穷。
午醉稍就寝,甜梦何翩翩。
晚醒漱茗饮,终夕斯无眠。
初数一二鼓,乃至三四迁。
草根沸蟋蟀,鸱鸮号树颠。
众静汝独否,谁实使之然。
聚萤车生愤,饭牛宁子叹。
吾衰百念灰,曷为不遑安。
天宇未肯白,秋气令人酸。
孰是无忧者,恬然衾帷间。
鬼神知此心,起盥书短篇。
蛱蝶绕寒菊,蟋蟀鸣空阶。
门前有犬卧,尽日无客来。
清波静中流,白云闲处堆。
何以发天和,时饮酒一杯。
门庭久沮洳,蚯蚓升吾堂。
夜寒人閴寥,蟋蟀鸣吾床。
屋头两株树,叶落满僧廊。
骚人不须悲,荣悴理之常。
中庭有枣,累累其实。
零露既降,岁事孔疾。
循彼阶轩,有鸣蟋蟀。
岂其觱发,而不栗烈。
南山崒嵂,松柏萧瑟。
彼兰斯莸,彼枳斯橘。
安得羽翼,载飞载鸩。
泛滥八荒,以终永日。
西南天汉流,蟋蟀鸣露草。
黄鹄垂其翼,坐看岁年老。
寸阴轻尺璧,进德恨不早。
百围饱风霜,蹭蹬何足道。
东南自有匡庐山,遂与天地增篱卫。
山根插入彭蠡湖,峥嵘背杀三江势。
地因人胜古有语,於乎万物随兴废。
学馆林宫客不栖,千岩万壑堪流涕。
文采昔贤今尚存,讲堂寂寞对松门。
松门桂华秋月圆,拄杖高寻万古源。
梅岭古色照石镜,扶桑丹霞迎我轩。
绝顶坐歌霜月静,石潭洗足芝草繁。
更有冠者五六人,峭崖穷嶂同攀搴。
草行有时闻过虎,旦暮时复啼清猿。
我今胡为公务牵,蟋蟀在户难久延。
出山车马走相送,落日遂上鄱阳船。
生徒绻恋集涯浒,孤帆月照仍留连。
情深过厚亦其礼,谫薄窃劳诸贤。
明朝伐鼓凌浩荡,五峰双剑生秋烟。
在昔参英寮,俱承明主顾。
被服纷妍姿,彯缨俪芳步。
悲哉游子情,徒以潜郎故。
一为冲飙激,遂使佳期误。
入魏怅无倚,浮湘眷有慕。
扬旌指敝庐,千里同归路。
再闻蟋蟀唱,两见蒹葭露。
耀灵本易倾,驰运岂难度。
端居怀苦心,苦心谁与晤。
但感时不然,何嗟岁云暮。
清晓潮初过,西风猎弊裘。
肯为贫士地,偏觉老人愁。
蟋蟀声弥急,梧桐色渐愁。
残星余几点,吾独倚吾楼。
秋空雨过一掀帘,万象森森夜气严。
皓露滴人珠满袖,金风吹月鉴开奁。
荒阶蟋蟀动相感,大海虬龙方退潜。
物理穷通何足叹,试开阊阖问洪织。
新霜迫人寒,落叶无停枝。
长夜不得旦,四壁崩莫维。
床根蟋蟀亲,幽怨如陈辞。
感我平生心,搔头半成丝。
蟋蟀一何多,晓夜鸣不已。
居然声相应,各为气所使。
零露聊饱蝉,落叶才庇螘。
秋风满庭砌,安能久居此。
愁声不欲听,我听差可喜。
平生胜负心,一笑付童子。
南国调寒杵,西江浸日车。客愁连蟋蟀,亭古带蒹葭。
不返青丝鞚,虚烧夜烛花。老翁须地主,细细酌流霞。
明月满地寒如霜,踏歌出门气扬扬。
登桥仰面天苍茫,千峰万峰挂女墙。
酒星客星为低昂,老夫兴好君相当。
阿浑阿咸底复狂,袒跣大叫呼索郎。
长须仡仡催行觞,甘瓜碧藕压酒浆。
其时妖冶谁为将,黄衫宕子青楼倡。
绛纱引出差饬妆,氍毹狼籍脂泽芗。
娇歌忽转《妩媚娘》,《前溪》、《采菱》音旋亡。
入宫变徵吾未遑,坐来白露涂衣裳。
鬓毛刁骚肌骨凉,乌栖月黑还洞房。
博山烟灭灯无光,蟋蟀当户逼人床。
欢乐继之慨以慷,悄然无寝夜未央,徘徊中庭何所望。
云压高空雁阵低,江城历历草离离。
楼台秋淡玉箫远,帘幕夜寒铜漏迟。
明月鹭鷥菱叶浦,西风蟋蟀豆药篱。
一樽酒尽银河落,犹有残钟出古祠。
竹如翡翠侵帘影,苔学琉璃布地纹。高卧更无如此乐,
远游何必爱他云。闲听谢脁吟为政,静看萧何坐致君。
只恐老身衰朽速,他年不得颂鸿勋。
井梧黄落暮蝉清,久驻金台但暗惊。事佛未怜诸弟子,
谈空争动上公卿。合归鸟外藏幽迹,敢向人前认好名。
满印白檀灯一盏,可能酬谢得聪明。
金汤里面境何求,宝殿东边院最幽。栽种已添新竹影,
画图兼列远山秋。形容岂合亲公子,章句争堪狎士流。
虚负岷峨老僧约,年年雪水下汀洲。
汉江西岸蜀江东,六稔安禅教化中。托迹幸将王粲别,
归心宁与子山同。尊罍岂识曹参酒,宾客还亲宋玉风。
又见去年三五夕,一轮寒魄破烟空。
石龛闲锁旧居峰,何事膺门岁月重。五七诗中叨见遇,
三千客外许疏慵。迎凉蟋蟀喧闲思,积雨莓苔没屐踪。
会待英雄启金口,却教担锡入云松。
朗朗闻街鼓,晨起似朝时。翻翻走驿马,春尽是归期。
地失嘉禾处,风存蟋蟀辞。暮齿良多感,无事涕垂颐。
穷途欲焉往,薄暮此相投。
蟋蟀数声雨,芭蕉一寺秋。
乡关来枕畔,时事上眉头。
长叹为僧好,今逢更说愁。
闻向君王乞象州,只贪州宅有高楼。
山西日薄老无瘴,海外风来早见秋。
蟋蟀已非今角匠,鹧{左石右鸟}犹是旧亭侯。
南崖石壁宽多少,题偏新诗意未休。